|  |  |
| --- | --- |
|  | REPUBLIKA HRVATSKA |
|  | **KOPRIVNIČKO– KRIŽEVAČKA ŽUPANIJA**  Županijska skupština    Koprivnica, 29. listopada 2020. |

**Z A P I S N I K**

**od 29. listopada 2020.**

s 21. sjednice Županijske skupštine Koprivničko-križevačke županije, održane elektroničkim putem, a radi zaštite od prijenosa i širenja bolesti COVID-19.

Sjednica je sazvana pozivom KLASA: 021-01/20-01/1, URBROJ: 2137/1-02/01-20-20 od 19. listopada 2020. godine.

U elektroničko održanoj sjednici sudjelovali su:

**članice i članovi Županijske skupštine:**

**-** Vlado Bakšaj, Mijo Bardek, Irena Bogdanić, Goran Borčić, Damir Felak, Miljenko Flajs, Marko Fucak, Goran Gregurek, Mario Hudić, Zdravko Ivančan, Siniša Kavgić, Renato Kivač, Miroslav Kovačić, Tihana Kraljić, Tomislav Kučina, Dejan Kutičić, Željko Lacković, Jadranka Lakuš, Ivica Lukač, Zlatko Makar, Vjekoslav Maletić, Branko Mesarov, Dajana Milodanović, Đurđica Mustaf, Eugen Pali, Hrvoje Parag, Tomislav Pasariček, Siniša Pavlović, Stjepan Peršin, Mirko Perok, Željko Pintar, Franjo Poljak, Verica Rupčić, Ivan Sabolić, Ivica Srbljinović, Željko Šantić, Božidar Štubelj, Marija Vukobratović, Matija Zamljačanec, Robertina Zdjelar.

U elektronički održanoj sjednici nije sudjelovao:

1. Marijan Ružman

**Rad elektroničke sjednice pratili su:**

1. Darko Koren, župan,
2. Ratimir Ljubić, zamjenik župana,
3. Marina Horvat, pročelnica Upravnog odjela za poslove Županijske skupštine i pravne poslove,
4. Helena Matica, viša savjetnica – specijalistica za poslove Županijske skupštine,
5. Verica Ujlaki, pomoćnica pročelnice za informacijsku sigurnost i tehničke poslove,
6. Nino Šegerc, savjetnik za informatiku,
7. Marija Kovačec, pomoćna radnica za poslove Županijske skupštine.

Skraćeni zapisnik s 20. sjednice prihvaćen je sa 40 glasova „za“.

Nakon toga Županijska skupština je sa 40 glasova „za“ prihvatila sljedeći

**D N E V N I R E D:**

* 1. Donošenje Poslovničke odluke o dopuni Poslovnika Županijske skupštine Koprivničko-križevačke županije

1. Pitanja i prijedlozi članova i članica.

Točka 1.

Županijska skupština je sa 38 glasova „za“ i 2 „suzdržana“ donijela Poslovničku odluku o dopuni Poslovnika Županijske skupštine Koprivničko-križevačke županije.

Točka 2.

Pod točkom „Pitanja i prijedlozi članova i članica“ postavljena su sljedeća pitanja/prijedlozi:

IVAN SABOLIĆ: Poštovani, s obzirom na manjak informacija oko obnove dvorca Inkey u Rasinji koji je KKŽ kupila, zanima me buduća namjena spomenutog. Informacija koju sam neslužbeno dobio je da bi dvorac trebao postati Interpretacijski centar prirodne baštine KKŽ. Ukoliko je ta informacija točna, smatram da ideja nije dobra jer dvorac Inkey ima jednu sasvim drugi priču, zasnovanu na povijesti i legendi. Centri prirodne baštine trebali bi se graditi na područjima uz Dravu, prvenstveno na zaštićenim područjima i prirodnim biserima poput Čambine, Ješkova, Repaša ili Velikog Pažuta.

MARIJA VUKOBRATOVIĆ: Poštovani, molim Vas kratku informaciju o stanju u županijskom Domu za starije i nemoćne osobe, s obzirom na covid 19 i činjenicu da u posljednje vrijeme Stožer ne objavljuje podatke o području i lokaciji iz koje dolaze novozaražene osobe.

SINIŠA KAVGIĆ: Po saznanjima koje imam u javnosti poznati ilegalni dom za starije u Legradu o kojem su priču objavili svi poznati mediji i dalje radi dakle obavlja nelegalnu djelatnost, štoviše pacijenti koji su se oporavili od bolesti Covid 19 ponovno su vraćeni u taj isti dom. Moje pitanje je podržava li Županija svojim ne djelovanjem i ignoriranjem ovog problema daljnji rad ilegalnog doma Keris u Legradu, te tako vlasniku omogućava pribavljanje protupravne imovinske koristi.

MARKO FUCAK: PITANJE 1: Agronomski fakultet proveo je analizu digestata i tla po nalogu Državnog inspektorata u bioplinarama na području Općine Sveti Petar Orehovec te je utvrđeno kako su sva očitanja u razinama dopuštenog i kako nema štetnog utjecaja za okoliš. No, postavlja se pitanje, što dalje? Na tom se području i dalje osjete neugodni mirisi i smrad, što je na prošloj sjednici Županijske skupštine potvrdio i sam župan... Kako zaštiti stanovnike općine od neugodnih mirisa? Hoće li djeca, osobe starije životne dobi, a i ostali stanovnici tog područja osim zaštite od koronavirusa, morati paziti na zdravlje i respiratorno-dišne puteve i zbog neugodnih mirisa koji su posljedica rada bioplinara?

PITANJE 2: U Općoj bolnici Koprivnica odvjetničke usluge su porasle za 592.623 kuna. Kako i zbog čega? Ako ima osamdesetak tužbi liječnik, a jedna odvjetnička radnja iznosi 1.250,00 kuna, kako je moguće da je takav porast troškova?

PITANJE 3: Prihodi bolnice povećani su za 6%, a rashodi za 11%, povećane su obveze za 33.5 milijuna kuna i povećan je broj zaposlenih za 50 u zadnje 3 god. Obzirom da je pao broj bolesnika u bolničkoj zdravstvenoj zaštiti i u dnevnoj bolnici te je manji broj operacija - ovo je doslovno nerazumljivo. Također, prema ugovoru sa HZZO-om, Bolnica je napravila manje usluga za 11,5 mil kuna, a za 20% povećani su troškovi lijekova. Ovaj nesrazmjer nema smisla. Zašto?

PITANJE 4: Župan je izjavio da problemi oko neplaćenih obveza za lijekove traju više od godinu dana i općenito dugove treba rješavati država, a upravo je i taj dug bio jedan od razloga navodne smjene ravnateljice Sandre Sinjeri prije 3 godine. Kako to objašnjavate?

PITANJE 5: Što se dogodilo sa sustavom upravljanja kvalitetom u našoj Bolnici, koja je prije uvijek bila primjer drugim bolnicama, a i dokaz tome su brojne nagrade koje je naša Bolnica dobivala...? Naravno, sve to je bilo prije mandata sadašnjeg ravnatelja Bolnice.

**Elektronička sjednica završila je u 14,00 sati.**

ZAPISNIK SASTAVILA PREDSJEDNIK

Helena Matica Željko Pintar